Datasets:

Nash-pAnDiTa

/

Moamn-Mn6k4alvDMI

like 0

أي عمل فني هو عبارة عن خلطة من القصص والأفكار والفلسفات هدفها هو صنع حالة شعورية تأثر على مشاعر المستلم وطبعا من ضمن النطاقات الفلسفة اللي الأعمال الفنية بتستكشفها هي الـEthics أو فلسفة الأخلاق ألعاب الـVideo هي نوع من أنواع الفن ولكنها أيضا وسط تفاعلي يعني على عكس رواية أو فيلم ما يقدروش يخرجوا عن سيناريو واحد محدد الألعاب بتقدر تخليك تختار تقرر وتأثر على العالم حواليك وبناء على قراراتك دي العالم اللي

حواليك هيأثر فيك أهلا بيكوا في الحلقة الرابعة من سلسلة مصطلحات الألعاب واللي فيها هنشوف كل المصطلحات اللي بتدخل في تكوين الـMorality Systems أو الأنظمة الأخلاقية في الألعاب وإزاي بتأثر على عالم اللعبة ونهاية قصتها في عام 1992 في عام 1992 في عام

1992 حصل اندماج بين استوديوهين نتج عنهم واحد من أهم الاستوديوهات في تاريخ صناعة الألعاب Looking Glass Studios الـStudio ده هو اللي عمل لعبة System Shock 1 و 2 Thief 1 و 2 وبعد انحلاله نشأ من رماده Studio Irrational Games هو اللي عمله سلسلة BioShock كلها ألعاب لو ركزت هتقدر بسهولة تلاحظ العامل المشترك بينهم كلهم Immersive Sims اختصارا لـImmersive Simulation Immersive Sim هو الحقيقة مش مجرد مصطلح بل هو نوع كامل من الألعاب

بيحاول يسخّر كل ميكانيكياته في صنع لعبة بتخلي اللاعب يختار طريقه وتصنيع اسلوب لعب ناتج عن سلوكه هو وتفاعله مع عناصر اللعبة وكله طبعا بهدف مدّ اللاعب بأكبر قدر من التحكم وأعلى مستوى من الانغماس على سبيل المثال في لعبة Thief اللعبة بتقولك ادخل المكان ده واسرق الشيء ده لكن ما بتقولكش بالضبط تعمل كده ازاي ولا بتجبرك على انك تدخل بطريقة معينة بل بتسيبك انت تختار طريقك اللعبة برضه بتديك سيف وبلطة لكن عمرها ما بتقولك انك

محتاجهم واللاعب الشاطر بيقدر يعدي المهمة كلها من غير ما يستخدمهم بداية الـGenre دي نقدر نرجعّها للعبة Ultima Underworld The Stygian Abyss واللي كانت من تطوير واحد من الاستديوهين اللي اندمجوا وكوّنوا Looking Glass ايه المميز في اللعبه دي دي كانت اول مثال حقيقي لـImmersive Sim لعبة مصممة بشكل بيفتح المجال لنتائج مختلفة طبقا لطريقة اللعب بتاعت اللاعب مش بس مسارات محددة من قبل مطوري اللعبه النتائج المختلفة لاسلوب اللعبه دي بنسميها Emergent

Gameplay اي Style لعب مش متحددلك بل بينشأ نتيجة اختياراتك واللي بتختلف من لاعب لاخر اللعبه دي وباقي العاب Looking Glass لاحقا كانوا الهام قوي لالعاب زي The Elder Scrolls Deus Ex Half-Life 2 و Dishonored بس العاب الـImmersive Sim مش شرط تكون بتحطك في معضلات اخلاقية او حتى ليها نهايات متعددة ولكن كونها بتقدم Nonlinear Gameplay او اسلوب لعب غير خطّي ما يجبركش على تسلسل ثابت من الاحداث بل بيديك حرية مواجهتهم بالترتيب اللي انت عايزه ده

بيخليها مقدمة مناسبة لفيديو بيشرح ازاي قراراتك في لعبه بتأثر على النتائج اللي بتشوفها ولكن زي ما الـImmersive Sim بينتج عنه نتائج مختلفة في اسلوب اللعب فيه نوع اخر اسمه Interactive Storytelling او سرد روائي تفاعلي وده بينتج عنه نتائج مختلفة في القصة طبقا لقراراتك امثلة على النوعية دي من الالعاب زي Telltale The Walking Dead The Witcher Mass Effect Heavy Rain لكن الالعاب دي مش علشان كلهم بيستخدموا Interactive Storytelling يبقى كلهم نفس الـGenre مثلا

The Walking Dead و Heavy Rain هما Interactive Movies ودي Genre من العاب المغامرة بتكون شبه فيلم ولكن انت بتاخد فيه قرارات بتاعت الشخصية الرئيسية بينما The Witcher و Mass Effect هما بينتموا لنوع اسمه Role Playing Games او العاب تقمص الادوار ودول هما من اكتر انواع الالعاب اللي فيها هتلاقي كل Walkthrough مختلف عن التاني الالعاب دي بتخليك تتقمص دور البطل نفسه انت اللي بتحدد شخصيته ولبسه وكتير منهم بيخليك تحدد شكله وملامح وشه كمان ولكن الاهم من شكل البطل هو

انك بتقدر تحدد قراراته وتوجهه الاخلاقي التوجه الاخلاقي هو برضه ليه مصطلح وسط الالعاب تقمص الادوار وهو Alignment لعبة مثلا زي The Witcher كانت بتخليك تختار بين جماعتين متنازعتين وتشوف انهي منهم حاسس انه Lesser Evil او شر ارحم من شر اللعبة برضه كانت بتديك خيار انك تكون محايد ومتاخدش صف اي واحد منهم في العديد من الالعاب قراراتك وسلوكك طول اللعبة قد يؤثر على النهاية اللي بتحصل عليها النهايات المتعددة دي بنسميها Alternative

Endings بعض الالعاب يغيروا النهاية حسب انت قدرت تجمع مجموعة معينة من الـItems ولا لأ او عملت مهمات جانبية معينة ولا لأ وهكذا ولكن العاب تانية كتير بتغير النهاية حسب القرارات اللي بتاخدها سواء كانت اخلاقية او عملية ومعظمهم بيكافأك بنهاية حلوة لو اخترت اختيارات طيبة او لعبت باسلوب لعب مسالم مش قاتل ومتوحش وبيعاقبك بنهاية وحشة لو اخترت اختيارات شريرة او لعبت بطريقة وحشية وقعدت تقتل كل اللي قدامك لكن مش النهاية بس هي اللي بتتأثر

بسلوكك وقراراتك احيانا اسلوب اللعب وعالم اللعبة نفسه بيتغيروا حسب سلوكك النظام اللي بيحكم ازاي توجهك الاخلاقي بيأثر على عالم اللعبة وبالتالي بيأثر على اسلوب لعبك هو الـMorality System او النظام الاخلاقي للعبة الـMorality System بيختلف بشدة من لعبة للتانية Metro مثلا بتقدم نظام الـMoral Points ودي نقاط بتاخدها كل ما تعمل حاجة كويسة زي انك تعطف على حد مسكين او تعدي جزء من اللعبة من غير ما تقتل حد ولازم تجيب عدد محدد من النقاط دي علشان

في الاخر يتفتح لك القدرة انك تختار النهاية افضل Dishonored على الجانب الاخر بتقدم نظام الـChaos ودي الفوضى اللي بتنتج لما بتقعد تقتل ناس كتير وبتزيد كلما زادت وحشيتك في قتلهم ومش بس بتعاقبك بنهاية سيئة لو سببت فوضى كبيرة بل كمان بتصعّب عليك اللعبة بانها بتجيبلك حراس اكتر في كل مكان دول ما هما الا بعض الامثلة بس على الـMorality Systems المتعددة والمختلفة في الالعاب اكيد انت بتسأل نفسك سؤال دلوقتي ايه اللي يخليني اختار خيارات اخلاقية اصلا

مثلا في BioShock هاخد موارد اكتر لو قتلت البنات الصغيرين وبكده اللعبة هيبقى اسهل ليه اصعّب على نفس اللعبة مقابل اني اكون طيب مش دي مجرد لعبة وده سؤال منطقي والحقيقة اللعبة نفسها عايزاك تسأله انت ايه اللي يخليك تختار تبقى طيب في لعبة طالما مفيش عواقب حقيقية هتيجي عليك لكن لو سألت السؤال ده لازم تسأل نفسك برضه ايه اللي يخليك تعمل الصح في العالم الحقيقي لو قلتلي علشان هيبقى فيه عواقب حقيقية هتيجي عليا هضطر اسألك هل ده السبب الوحيد يعني

انت ما بتسرقش وما بتقتلش وما بتخونش اصدقائك فقط لانك خايف من العواقب ولو مفيش عواقب كنت هتعمل الحاجات دي كلها عادي النوع ده من التفكّر هو اللي اللعبة بتحاول توصلهولك وده يجاوب على سؤالك مش دي مجرد لعبة الحقيقة المجرد لعبة دي خلتك تفكر بطريقة قد تؤثر على نظرتك الفلسفية للحياة وبالتالي ممكن تغير حياتك للابد عرفونا في التعليقات ايه اللعبة اللي غيرت طريقة تفكيرك لعبة قصتها أثرت على نظرتك للحياة نفسها وبرضه ما تنسوش Like و

Share و Subscribe مع تفعيل الجرس عشان يجيلكوا اشعارات لما حلقة جديدة تنزل وفي الـDescription هتلاقوا رابط موقع Games 2 Egypt الرسمي واللي عليه الـStore زائد روابط لصفحاتنا على مواقع التواصل الاجتماعي